Diari Oficial de la Generalitat Valenciana


Sumari del DOGV 6692, del 16-01-2012 (2011/12065)

Notificació de la sentència dictada en el judici de mesures en relació amb els fills número 3200/2010.
------------------------------------------------------------------------------------------------------

### Dades del document

Número de DOGV
:   6692

Data del DOGV
:   16-01-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2011/12502


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el judici de mesures en relació amb els fills número 3200/2010. [2011/12152]  
Mesures amb relació als fills 003200/2010  
Part demandant: Yaiza Domínguez Doblas.  
Part demandada: Christian Herrero Quiles.  
Sobre: guarda, custòdia o aliments de fills menors no matrimonials no consensuats.  
En el judici a què es fa referència s'ha dictat la resolució que té el text que, literalment, és com segueix:  
«Sentència número 467/2011  
Jutge que la dicta: José Vicente Montealegre Galera.  
Lloc: Torrevieja (Alacant).  
Part demandant: Yaiza Domínguez Doblas.  
Procuradora: Erundina Torregrosa Gima.  
Part demandada: Christian Herrero Quiles.  
Objecte del judici: guarda, custòdia o aliments de fills menors no matrimonials no consensuats.  
Sentència  
Torrevieja, 18 de novembre de 2011.-  
José Vicente Montealegre Galera, magistrat jutge del Jutjat de Primera Instància número 3 d'aquesta ciutat i partit, he vist aquestes actuacions de judici sobre guarda, custòdia i aliments de menors, seguides al número 3200/2010, promogudes per Yaiza Domínguez Doblas, representada per la procuradora la senyora Torregrosa Grima, i assistida per la lletrada la senyora Gómez Caselles, contra Christian Herrero Quiles, declarat en estat processal de rebel·lia, amb la intervenció del Ministeri Fiscal.  
  
Dispositiva  
Estime la demanda promoguda per la procuradora la senyora Torregrosa Grima, en nom i representació de Yaiza Domínguez Doblas en sol·licitud de mesures personals i aliments, en relació amb el menor C. H. D., contra Christian Herrero Quiles, i adopte les mesures següents:  
1. Atribuïsc a la progenitora, Yaiza Domínguez Doblas, la guarda i custòdia del menor C. H. D., la qual es portarà a efecte al seu domicili actual, siti al carrer de Castillo, número 1, de la localitat d'Herrera de Alcántara (Càceres). La pàtria potestat la compartiran ambdós progenitors.  
2. Com a règim de visites a favor del pare s'estableix el de dissabtes alterns des de les 17.00 fins a les 20.00 hores, en presència de la mare o persona que aquesta designe.  
3. Com a contribució del progenitor Christian Herrero Quiles al sosteniment de les càrregues familiars i en concepte d'aliments per al fill, s'estableix la quantitat de 250 euros mensuals, els quals s'hauran d'ingressar dins dels cinc primers dies de cada mes en el compte o dipòsit que es designe a aquest efecte, i que s'incrementaran anualment de conformitat amb les variacions que experimente l'índex de preus de consum, o document que legalment el substituïsca.  
Les despeses extraordinàries que origine el fill les sufragaran ambdós progenitors a mitges. Es consideren despeses extraordinàries les relatives a l'atenció mèdica, la sanitat, la vestimenta i l'educació.  
I tot això, sense fer exprés pronunciament sobre les costes processals causades.  
Notifiqueu aquesta resolució a les parts amb la indicació que contra aquesta resolució i d'acord amb el que estableix l'article 455 de la Llei d'Enjudiciament Civil, es pot interposar un recurs d'apel·lació davant l'Audiència Provincial que cal interposar davant d'aquest Jutjat dins del termini de 20 dies des que es notifique. Per a la interposició caldrà acreditar el dipòsit de 50 euros exigit per la disposició addicional 15a de la Llei Orgànica 3/2009, de 3 de novembre, sense aquest requisit no es cursarà.  
Deduïu una testimoniança, uniu-la a aquesta causa i registreu l'original en el llibre de sentències civils d'aquest Jutjat.  
Aquesta és la meua sentència, que pronuncie, mane i firme».  
Publicació. La sentència anterior va ser llegida i publicada pel magistrat jutge que la subscriu, mentre celebrava audiència pública en el dia de la seua data. En done fe.  
Atés que es desconeix el domicili o la residència actuals de la part demandada, mitjançant la resolució dictada en el procediment a què es fa referència i de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte en el Diari Oficial de la Comunitat Valenciana per a portar a efecte la diligència de notificació  
  
Torrevieja, 13 de desembre de 2011.- La secretària judicial: Ana M.ª Lacalle Espallardó.